CELEX: 22014D0809
Language: lv
Date: 2014-10-23 00:00:00
Title: 2014/809/ES: ĀKK un ES Vēstnieku komitejas Lēmums Nr. 3/2014 ( 2014. gada 23. oktobris ), ar ko atjauno Lauksaimniecības un lauku sadarbības tehniskā centra ( CTA ) direktora iecelšanu amatā

19.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 332/49
            
         ĀKK UN ES VĒSTNIEKU KOMITEJAS LĒMUMS Nr. 3/2014
   (2014. gada 23. oktobris),
   ar ko atjauno Lauksaimniecības un lauku sadarbības tehniskā centra (CTA) direktora iecelšanu amatā
   
      (2014/809/ES)
   
   ĀAK UN ES VĒSTNIEKU KOMITEJA,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pirmo reizi grozīts 2005. gada 25. jūnijā Luksemburgā (2), otro reizi – 2010. gada 22. jūnijā Vagadugu (3), un jo īpaši minētā nolīguma III pielikuma 3. panta 5. punktu,
   ņemot vērā ĀKK un EK Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (4) un jo īpaši minēto statūtu 7. panta 1. punktu,
   tā kā:
   
               (1)
            
            
               ĀKK un ES Vēstnieku komiteja ar Lēmumu Nr. 2/2010 (2010. gada 19. marts) Michael HAILU kungu iecēla par Lauksaimniecības un lauku sadarbības tehniskā centra (CTA) direktoru ar piecu gadu ilgu pilnvaru termiņu, kam jābeidzas 2015. gada 28. februārī.
            
         
               (2)
            
            
               Saskaņā ar CTA statūtu 7. panta 1. punktu pēc valdes ieteikuma, pamatojoties uz izciliem darba izpildes rādītājiem, Vēstnieku komiteja ārkārtas apstākļos var atjaunot direktora iecelšanu amatā uz laikposmu, kas nepārsniedz piecus gadus.
            
         
               (3)
            
            
               
                  CTA valde 2014. gada 3. aprīlī ieteica atjaunot HAILU kunga iecelšanu amatā.
            
         
               (4)
            
            
               ĀKK ministru padome 2014. gada 16. līdz 18. jūnija sesijā apstiprināja direktora amata līguma atjaunošanu uz otro piecu gadu termiņu.
            
         
               (5)
            
            
               Tādēļ ir lietderīgi atjaunot HAILU kunga iecelšanu amatā uz pieciem gadiem,
            
         IR PIEŅĒMUSI ŠO LĒMUMU.
   Vienīgais pants
   Neskarot nekādus lēmumus, kurus vēlāk komitejai saskaņā ar tās prerogatīvām varētu vajadzēt pieņemt, ar šo tiek atjaunota Michael HAILU kunga (Etiopija) iecelšana par Lauksaimniecības un lauku sadarbības tehniskā centra direktoru no 2015. gada 1. marta līdz 2020. gada 29. februārim.
   
      Briselē, 2014. gada 23. oktobrī
      
         
            ĀKK un ES Vēstnieku komitejas vārdā –
         
         
            priekšsēdētājs
         
         S. SANNINO
      
   
   
      (1)  OV L 317, 15.12.2000., 3. lpp.
   
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).
   
      (4)  OV L 309, 19.11.2013., 50. lpp.